CELEX: 52011DP0368
Language: bg
Date: 2011-09-13 00:00:00
Title: Процедура на съвместни заседания на комисии, на заседания на координатори и за информиране на независимите членове (тълкуване на членове 51 и 192 от Правилника) Решение на Европейския парламент от 13 септември 2011 г. относно Процедура на съвместни заседания на комисии, на заседания на координатори и за информиране на независимите членове (тълкуване на членове 51 и 192 от Правилника)

22.2.2013   
            
            
               BG
            
            
               Официален вестник на Европейския съюз
            
            
               CE 51/151
            
         Вторник, 13 септември 2011 г.Процедура на съвместни заседания на комисии, на заседания на координатори и за информиране на независимите членове (тълкуване на членове 51 и 192 от Правилника)
   P7_TA(2011)0368
   Решение на Европейския парламент от 13 септември 2011 г. относно Процедура на съвместни заседания на комисии, на заседания на координатори и за информиране на независимите членове (тълкуване на членове 51 и 192 от Правилника)
   2013/C 51 E/27
   
      Европейският парламент,
   
               —
            
            
               като взе предвид писмата от 12 юли 2011 г. на председателя на Комисията по конституционни въпроси,
            
         
               —
            
            
               като взе предвид член 211 от своя Правилник,
            
         
               1.
            
            
               Реши да добави следното тълкуване към член 51 на своя правилник:
               „Настоящият член може да бъде прилаган за процедурата, чрез която се стига до изготвянето на препоръка за приемане или отхвърляне сключването на международно споразумение съгласно член 90, параграф 5 и член 81, параграф 1, при условие че са изпълнени условията, предвидени в същия член.“
            
         
               2.
            
            
               Реши да добави следното тълкуване към член 192 на своя правилник:
               
                            
                        
                        
                           „Независимите членове на ЕП не представляват политическа група по смисъла на член 30 и следователно не могат да определят координатори, които да са единствените членове на ЕП, които имат право да участват в заседанията на координаторите.
                        
                     
                            
                        
                        
                           Заседанията на координаторите имат задачата да подготвят решенията на дадена комисия и не могат да заместят заседанията на въпросната комисия, освен при изрично упълномощаване за това. Следователно решенията, взети на заседанията на координаторите, трябва да бъдат предмет на предварително упълномощаване. При липса на такова упълномощаване координаторите могат да приемат само препоръки, за които е необходимо последващо официално одобрение от комисията.
                        
                     
                            
                        
                        
                           Във всички случаи правото на достъп до информация на независимите членове трябва да бъде гарантирано в съответствие с принципа за недискриминация чрез предаването на сведения и присъствието на член на секретариата на независимите членове на ЕП на заседанията на координаторите.“
                        
                     
         
               3.
            
            
               Възлага на своя председател да предаде настоящото решение на Съвета и на Комисията за сведение.